Shoprite se werkers seëvier - Arbeid - Republikein
Friday, December 06th, 07:44:27
Shoprite se werkers seëvier
08 August 2018 | Arbeid
Me. Uno Katjipuka, die menseregteprokureur wat Shoprite se werkers verteenwoordig het in die eissaak vir meer as N$4,5 miljoen vir die verlies aan inkomste asook die koste van 'n langdurige dissiplinêre proses weens die stakings in 2015, sê die Suid Afrikaanse handelsreus het ingestem om die dissiplinêre proses te laat vaar.
Die betrokke werkers moet egter finale skriftelike waarskuwings onderteken.
Shoprite het ook verlede week sy hoërhofeis vir skadevergoeding opgeskort. Volgens Katjipuka moet Shoprite vroeg volgende week met 'n plaaslike vakbond vergader om 'n erkenningsooreenkoms te onderhandel.